《游道何二山晚饮倪氏玉湖》
宋代·程公许

草草盘蔬一酒壶，虎岩小憩转金舆。静观生物春风里，笑拂诗牌劫火馀。

散策松阴寒悄悄，撷香梅径雪疏疏。归航未迫西山暮，碧浪湖边看网鱼。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。